ΟΔΗΓΙΑ 94/54/ΕΚ ΤΗΣ ΕΠΙΤΡΟΠΗΣ της 18ης Νοεμβρίου 1994 σχετικά με την αναγραφή, στην επισήμανση ορισμένων τροφίμων, υποχρεωτικών ενδείξεων πέραν των προβλεπομένων από την οδηγία 79/112/ΕΟΚ του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 79/112/ΕΟΚ του Συμβουλίου της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους (1), όπως τροποποιήθηκε τελευταία από την οδηγία 93/102/ΕΚ της Επιτροπής (2), και ιδίως το άρθρο 4 παράγραφος 2,

Εκτιμώντας:

ότι, λαμβανομένων υπόψη του πεδίου εφαρμογής και των επιπτώσεων της σχεδιαζόμενης δράσης, τα μέτρα που προβλέπονται από την παρούσα οδηγία είναι όχι μόνο αναγκαία, αλλά και απαραίτητα για την υλοποίηση των καθορισθέντων στόχων 7 ότι οι στόχοι αυτοί δεν είναι δυνατόν να επιτευχθούν από τα κράτη μέλη ξεχωριστά 7 ότι, εξάλλου, η οδηγία 79/112/ΕΟΚ προβλέπει ήδη την υλοποίησή τους σε κοινοτικό επίπεδο 7

ότι, για την κατάλληλη ενημέρωση των καταναλωτών, είναι αναγκαίο να προβλεφθούν για ορισμένα συγκεκριμένα τρόφιμα συμπληρωματικές υποχρεωτικές ενδείξεις πέραν εκείνων που προβλέπονται στο άρθρο 3 της οδηγίας 79/112/ΕΟΚ 7

ότι τα αέρια συσκευασίας που χρησιμοποιούνται για τη συσκευασία ορισμένων τροφίμων δεν θα πρέπει να θεωρούνται συστατικά κατά την έννοια του άρθρου 6 παράγραφος 1 της οδηγίας 79/112/ΕΟΚ και δεν πρέπει, συνεπώς, να περιλαμβάνονται στον κατάλογο των συστατικών της επισήμανσης 7

ότι, εντούτοις ο καταναλωτής πρέπει να ενημερώνεται για τη χρησιμοποίηση των αερίων αυτών στο μέτρο που η εν λόγω πληροφορία του επιτρέπει να κατανοεί το λόγο για τον οποίο η διάρκεια διατηρήσεως του τροφίμου που αγοράζει είναι μεγαλύτερη εκείνης αναλόγων προϊόντων συσκευασμένων με διαφορετικό τρόπο 7

ότι, για ν' αποφευχθεί η δημιουργία νέων εμποδίων στις συναλλαγές εξαιτίας μέτρων που θεσπίζονται μονομερώς από κράτη μέλη, είναι αναγκαίο να θεσπιστούν κοινοτικές διατάξεις για το θέμα αυτό 7

ότι, σύμφωνα με τη διαδικασία του άρθρου 17 της οδηγίας 79/112/ΕΟΚ, το σχέδιο της παρούσας οδηγίας είχε υποβληθεί στη μόνιμη επιτροπή τροφίμων, η οποία δεν ήταν σε θέση να διατυπώσει γνώμη, η Επιτροπή οφείλει να υποβάλει στο Συμβούλιο πρόταση σχετικά με τα μέτρα που πρέπει να ληφθούν 7

ότι, επειδή το Συμβούλιο δεν αποφάνθηκε σχετικά με την πρόταση μέσα στην καθορισμένη τρίμηνη προθεσμία, τα εν λόγω μέτρα θεσπίζονται από την Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με την επιφύλαξη των διατάξεων του άρθρου 3 της οδηγίας 79/112/ΕΟΚ, η επισήμανση των τροφίμων που παρατίθενται στο παράρτημα της παρούσας οδηγίας περιλαμβάνει τις συμπληρωματικές υποχρεωτικές ενδείξεις όπως καθορίζονται στο εν λόγω παράρτημα.

Άρθρο 2

Τα κράτη μέλη τροποποιούν, αν είναι αναγκαίο, τις νομοθετικές, κανονιστικές ή διοικητικές διατάξεις τους πριν από τις 30 Ιουνίου 1995, κατά τρόπον ώστε:

- να επιτρέπουν την εμπορία των προϊόντων που είναι σύμμορφα με την παρούσα οδηγία το αργότερο την 1η Ιουλίου 1995,

- να απαγορεύουν την εμπορία των προϊόντων που δεν είναι σύμφωνα με την παρούσα οδηγία από την 1η Ιανουαρίου 1997. Ωστόσο, η εμπορία των προϊόντων των οποίων η διάθεση στην αγορά ή επισήμανση έχει γίνει πριν από την ημερομηνία αυτή και που δεν είναι σύμφωνα με την παρούσα οδηγία, μπορεί να συνεχιστεί μέχρις ότου εξαντληθούν τα σχετικά αποθέματα.

Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Νοεμβρίου 1994.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 33 της 8. 2. 1979, σ. 1.

(2) ΕΕ αριθ. L 291 της 25. 11. 1993, σ. 14.

ΠΑΡΑΡΤΗΜΑ

Κατάλογος των τροφίμων των οποίων η επισήμανση πρέπει να περιλαμβάνει συμπληρωματική υποχρεωτική ένδειξη

>ΘΕΣΗ ΠΗΝΑΚΑ>